Position of Dharma in Kali Yuga [Sanskrit] - Advocatetanmoy Law Library\nHomePosition of Dharma in Kali Yuga [Sanskrit]\nअथ कलियुगधर्माः ।\nयस्त्वोंनमः शिवायेति मन्त्रेणानेन शङ्करम् ।\nसकृत्कालं समभ्यर्चेत्सर्वपापैः प्रमुच्यते ॥\nसर्वावस्थां गतो वापि युक्तो वा सर्वपातकैः ।\nयस्त्वोंनमः शिवायेति मुच्यते तु कलौ नरः ॥\nशाठ्येनापि नमस्कारः प्रयुक्तः शूलपाणये ।\nसंसारदोषसङ्घानामुच्छेदनकरः कलौ ॥\nसदा तं यजते यस्तु श्रद्धया मुनिपुङ्गव! ।\nलिङ्गेऽथ स्थण्डिले वापि कृतके विधिपूर्वकम् ॥\nयुगदोषं विनिर्जित्य रुदुरलोके प्रमोदते ।\nकलौ रुद्रो महादेवः शङ्करो नीललोहितः ।\nप्रकाशते प्रतिष्ठार्थं धर्मस्य विकृताकृतिः ॥\nये तं विप्रास्तु सेवन्ते येन केनापि शङ्करम् ।\nकलिदोषं विनिर्जित्य प्रयान्ति परमं पदम् ॥\nध्यायन्कृते यजन् यज्ञैस्त्रेतायां द्वापरेऽर्चयन् ।\nकलिं सभाजयन्त्यार्या गुणज्ञाः सारभागिनः ।\nयत्र सङ्कीर्त्तनेनैव सर्वः स्वार्थोऽपि लभ्यते ॥\nयतो विन्देत परमां शान्तिं नश्यति संसृतिः ॥\nनास्ति श्रेयस्करं नॄमां विष्णोराराधनान्मुने! ।\nयुगेऽस्मिंस्तामसे घोरे यज्ञदेवविवर्जिते ॥\nकुर्वीताराधनं राजन्वासुदेवे कलौ युगे ।\nयदभ्यर्च्य हरिं भत्त्या कृते वर्षशतं नृप! ।\nविधानेन फलं लेभे अहोरात्रात्कलाविति ॥\nकलौ कलिमलध्वंसं सर्वपापहरं हरिम् ।\nयेऽर्चयन्ति नरा नित्यं तेऽपि वन्द्या यथा हरिः ॥\nधर्मोत्कर्षमतीवानुप्राप्नोति पुरुषः कलौ ।\nस्वल्पायासेन धर्मज्ञस्तेन तुष्टोऽस्म्यहं कलौ ॥\nधन्ये कलौ भवेद्विप्रा अल्पक्लेशैर्महत्फलम् ॥\nदेवतावेश्मपूर्णानि नगराणि कलौ युगे ।\nकर्तव्यानि महीपालैः स्वर्गलोकमभीप्सुभिः ॥\nगङ्गामेव निषेव्रेत प्रयागे तु विशेषतः ।\nनान्यत्कलियुगोद्भूतं मलं हन्तुं सुदुष्करम् ॥\nभुक्तिमुक्तिफलप्रेत्सुरल्पोपायेन चेन्नरः ।\nतीर्थान्येवाश्रयेद्विद्वान्कलौ गङ्गां विशेषतः ॥\nगङ्गोत्तरवहा काश्यां लिङ्गं विश्वेश्वरं मम ।\nउभे विमुक्तिदे प्लंसां प्राप्ते दावानले कलौ ॥\nकलौ तत्परमब्रह्मप्राप्तये सत्वरं नॄणाम् ।\nगङ्गाभजनमेवाहुर्महोपायं महर्षयः ॥\nन भवेद्वेदमन्त्राणां संसिद्धिः शुद्धिवर्जिते ।\nमन्त्रेर्विना न सिध्द्यान्ति प्रज्ञाः शुद्धिस्तु दुर्लभा ॥\nकाले कलौ विशेषेण शुद्धं घस्तु न दृश्यते ।\nकलौ युगे हि तमसा नष्टधर्मे भयङ्करे ॥\nअनवच्छिन्नसन्तानो धर्मतन्तुर्हि जाह्नवी ।\nविना गङ्गां धर्ममयीं गतिः स्याच्च कथं कलौ ।\nशिरसः कर्त्तनं तस्य प्राणत्यागोऽपि वा वरः ।\nसमर्थस्तु कलौ काले गङ्गां यो नाभिगच्छति ॥\nकलौ कलुषचित्तानां पापद्रव्यरतात्मनाम् ।\nविधिहीनक्रियाणां च गतिर्गङ्गां विना नहि ॥\nअनाश्रित्य तु गङ्गां हि मुक्तिमिच्छति यः कलौ ।\nसूर्यं द्रष्टुमिहोद्युक्तो जात्यन्धसदृशस्तु सः ॥\nवृथा कुलं वृथा विद्या वृथा यज्ञा वृथा तपः ।\nवृथा दानानि तस्येह कलौ गङ्गां न याति यः ॥\nइति कलियुगधर्माः ।\nSource : वीरमित्रोदय of श्रीवीरसिंहदेव\nभविष्यपुराण - Presently available Bhavishya Puran is a complete fakebook written around 1760-80. This site takes a stand that Purans are not valid source of Sanatan Dharma and they are useless for Sanatan Dharma.
